Magyar Szövetség – Maďarská aliancia

Maďarská aliancia (skratka SZÖVETSÉG – ALIANCIA, od októbra do novembra 2019 Összefogás-Spolupatričnosť, v rokoch 20192021 Magyar Közösségi Összefogás – Maďarská komunitná spolupatričnosť, v rokoch 20212024 SZÖVETSÉG – Magyarok. Nemzetiségek. Regiók. | ALIANCIA – Maďari. Národnosti. Regióny) je slovenská etnicky maďarská politická strana, ktorá vznikla v októbri 2019. V parlamentných voľbách v roku 2020 slúžila ako volebná strana, v ktorej kandidovali členovia pôvodného hnutia Összefogás-Spolupatričnosť spoločne s členmi strán SMK-MKP a MF-MF. V septembri 2021 sa do nej formálne zlúčili tri etnicky maďarské politické strany – pôvodná MKÖ-MKS, SMK-MKP a MOST-HÍD – a vytvorili stranu SZÖVETSÉG – ALIANCIA. V máji 2023 zopár nespokojných funkcionárov platformu MOST – HÍD stranu pre nezhody opustila. 

 História 

 Vznik 
Strana sa začala formovať na jeseň roku 2019, ako príčinu svojho vzniku uvádzala spory medzi maďarskými stranami, ktoré môžu spôsobiť, že po ďalších voľbách nebude maďarská menšina zastúpená v Národnej rade. Pri vzniku strany stáli bývalá poslankyňa Európskeho parlamentu za SMK Edit Bauer a bývalý ponovembrový podpredseda vlády za MNI Gábor Zászlós.

 Voľby do NR SR 2020 
V súvislosti s nadchádzajúcimi parlamentnými voľbami viedli členovia Spolupatričnosti ešte aj pred samotným formálnym vznikom strany rokovania o volebnej spolupráci s ďalšími štyrmi etnicky maďarskými stranami (MOST-HÍD, SMK-MKP, MKDA-MKDSZ a MF-MF). 24. novembra 2019 schválilo Hnutie Spolupatričnosť spoločný postup maďarských strán v parlamentných voľbách. Spolupatričnosť sa pretransformovala na MKS, pričom na kandidátnej listine získala Spolupatričnosť 30 miest. Z druhej pozície kandiduje predseda Szabolcs Mózes, zo šiestej podpredseda Örs Orosz, z deviatej bývalý europoslanec József Nagy. Predseda Mózes vyhlásil, že sa spájajú pre zabezpečenie zastúpenia maďarskej menšiny a aby prispeli ku zmene vlády a odstaveniu strany SMER-SD od moci.

 Volebné obdobie 20202024 
Po neúspechu všetkých maďarských strán v parlamentných voľbách v roku 2020 viedli MKÖ-MKS, SMK-MKP a MOST-HÍD rokovania o ďalšej spolupráci. 20. augusta 2020 podpísali v Komárne deklaráciu o spolupráci. V marci 2021 predstavili, že rokovania boli úspešné a že pripravujú založenie novej strany Szövetség – Aliancia. Na Alianciu sa premenovala strana MKÖ-MKS. V novej strane post predsedu obsadila SMK-MKP, post predsedu republikovej rady MOST-HÍD a post odborného podpredsedu MKÖ-MKS.

 Zlučovací snem 2021 
náhľad|100x100bod
ALIANCIA vznikla formálne zlúčením strán SMK-MKP, MOST-HÍD a MKÖ-MKS na sneme v Šamoríne 2. októbra 2021. Snemu predchádzali dva roky rokovaní piatich maďarských politických strán o možnosti spolupráce. Cieľ spojenia síl bol deklarovaný ako návrat do parlamentu po najbližších voľbách, prípadne byť aj súčasťou vládnej koalície.

Predsedom strany sa stal doterajší predseda SMK-MKP, Krisztián Forró, za podpredsedu bol zvolený doterajší predseda Spolupatričnosti Szabolcs Mózes. Okrem predsedu bol zvolený aj predseda Republikovej rady, ktorým sa stal doterajší predseda strany MOST-HÍD, László Sólymos. Aliancia deklarovala strategickú orientáciu štátu, t.j. podporu členstva v EÚ, NATO a Vyšehradskej štvorke. Spoluprácu vylúčili so stranami ĽSNS a SMER – sociálna demokracia.

 Volebné výsledky 

 Voľby do Národnej rady SR 
Rok voliebPočet hlasov Počet hlasov %MandátyUmiestnenieParlamentné postavenie2020 112 662 3,90 %  9. miesto Neúčasť v parlamente2023 130 183 4,38 %  9. miesto Neúčasť v parlamente

 Mapy volebných výsledkov 

 Vedenie strany 

 MKÖ-MKS 
 Szabolcs Mózes – predseda (20192021)
 Örs Orosz – podpredseda (20192021)

 SZÖVETSÉG – ALIANCIA 
 Krisztián Forró – predseda (20212024)
 László Gubík – predseda (od 2024)
 Szabolcs Mózes – podpredseda (20212023)
 György Gyimesi – podpredseda (20232024)
 Örs Orosz – podpredseda (20232024)
 Tibor Csenger – podpredseda (od 2024)
 Péter Őry – podpredseda (od 2024)
 László Sólymos – predseda republikovej rady (20212023)
 Peter Pandy – predseda republikovej rady (od 2023)

 Referencie 

 Externé odkazy 

 SZÖVETSÉG – ALIANCIA v registri politických strán a politických hnutí MV SR 
 Oficiálna stránka strany (slovensky) 
 Oficiálna stránka strany (maďarsky)
 Oficiálna stránka strany (20192021) 

Kategória:Politické strany na Slovensku – funkčné
Kategória:Maďari na Slovensku
Kategória:Organizácie založené v 2019